### Кога се сменя маслен филтър?



По правило **смяна на маслен филтър** се извършва винаги, когато се подменя двигателното масло и при необходимост. **Смяна на двигателно масло** се извършва на определен пробег в километри, предписан от завода производител или при ремонт. Ориентировъчно масленият филтър е добре да се сменя на всеки 10 000 километра пробег, което съвпада и с времето за **смяна на масло**.


Масленият филтър може да се смени и самостоятелно, но при смяна на моторно масло задължително се сменя и филтъра. Това се обуславя от факта, че при поставяне на стария филтър част от замърсяванията в него преминават в новото масло и го замърсяват.


Това влошава характеристиките на двигателното масло и значително съкращава експлоатационния му срок. От друга страна самият филтър е с намалена филтрираща способност и не успява да пречиства маслото, а това води до лошо смазване на двигателя и ускорява неговото износване.


